laion/Wikipedia-Exotic huggingface dataset:
המטה הלאומי ללוחמה כלכלית בטרור

המטה הלאומי ללוחמה כלכלית בטרור (בראשי-תיבות: מט"ל) הוא גוף לוחמה בטרור במשרד הביטחון, שהעומד בראשו כפוף ישירות לשר הביטחון. מט"ל אחראי על יישום חוק קיזוז משכורות מחבלים וירכז את המערכה הכלכלית של מדינת ישראל נגד ארגוני הטרור בישראל ומחוצה לה. תפקידו של המט"ל, כפי שנקבע, הוא לגבש, לרכז ולתאם את הפעילות הממשלתית למאבק בתשתיות הפיננסיות של ארגוני הטרור, פעילי טרור וגורמים המעורבים במימון טרור. בראש המטה עומד עו"ד פול לנדס. המטה הלאומי ללוחמה כלכלית בטרור במשרד הביטחון הוקם בחודש מרץ 2018 בהחלטת הקבינט המדיני-ביטחוני מס' ב/273 מתאריך 11 במרץ 2018. בהקימו את המט"ל, שר הביטחון אביגדור ליברמן נימק את החלטתו להקים גוף זה כשאמר: "המלחמה בטרור נשענת על שתי רגליים – ביטחונית וכלכלית", והוסיף כי במקביל למלחמה בטרור באמצעים צבאיים, המט"ל יסייע במאמץ המשולב בזירה הכלכלית ובמקורות למימון הטרור באופן גלוי וסמוי בישראל ומחוצה לה. המטה הלאומי ללוחמה כלכלית בטרור פועל בכפיפות לשר הביטחון ומורכב מנציגים קבועים של צה"ל, משרד הביטחון, משרד ראש הממשלה, משטרת ישראל והרשות לאיסור הלבנת הון ומימון טרור במשרד המשפטים. חוק המאבק בטרור מסמיך את שר הביטחון להכריז כי חבר בני אדם הוא ארגון טרור, על בסיס בקשה מנומקת של ראש רשות ביטחון (שב"כ, צה"ל, המוסד, משטרת ישראל) ובאישור היועץ המשפטי לממשלה. תהליך ההכרזה אורך מספר חודשים בו ניתנת לארגון הטרור אפשרות תגובה. אם ארגון טרור מוכרז סופית ככזה, מוסמך המט"ל לפעול למימוש וביצוע סמכויות שר הביטחון בנוגע להכרזות על ארגוני טרור ולתפיסה וחילוט של רכוש הקשור לטרור. מט"ל אמון על גיבוש דוח לשר הביטחון ולקבינט המדיני-ביטחוני בסוף כל שנה, בהתאם לחוק קיזוז משכורות מחבלים, שקובע את גובה הסכומים שמשלמת הרשות הפלסטינית בזיקה לטרור מדי שנה. על בסיס הדוח, מקזזת מדינת ישראל מכספי המיסים שהיא גובה עבור הרשות הפלסטינית סכום שווה ערך לתשלומי הרשות למחבלים ומקפיאה אותו. נוכח ההנחה כי פעילות מימון הטרור היא פעילות חוצת גבולות, המט"ל פועל בתיאום עם הגורמים הרלוונטיים במדינה וכן מול גורמים מקבילים ורשויות נוספות בעולם כדי לאתר ולסכל פעילויות אלו. ראש המט"ל אחראי על כלל הפעילות של המטה הלאומי ללוחמה בטרור, הכוללת תיאום, ריכוז והתווית מדיניות אכיפה ברמה הלאומית בין משרדי ממשלה, יחידות הסמך שלה ורשויות המדינה בעניין התשתיות הפיננסיות של ארגוני טרור, פעילי טרור, גורמים הקשורים באלו וגורמים המעורבים במימון טרור. ראש המט"ל ממונה על ידי שר הביטחון בהתייעצות עם ראש הממשלה והוא פועל בכפיפות לשר הביטחון. בראש המטה עומד כיום עו"ד פול לנדס, שימש כראש הרשות לאיסור הלבנת הון ומימון טרור במשרד המשפטים והיה בתפקיד בכיר במשרד ראש הממשלה בתחום המאבק הכלכלי בטרור. המשרד לטרור ומודיעין פיננסי (ארצות הברית) אתר האינטרנט הרשמי של המטה הלאומי ללוחמה כלכלית בטרור "בעל מכולת, מחבל וראש ארגון פשע נכנסים למעלית...",לוחמה כלכלית במימון טרור וההזדמנויות הבין-ארגוניות והרב-זירתיות למימושה, רס"ן אור בר-שינדלר ועו"ד משה יפה, בין הקטבים גיליון הלוחמות החדשות (מס' 37), מאי 2022. היח' להוראות משהב"ט, דוח לשנת 2018 עפ"י חוק חופש המידע, עמ' 12, 14 טל לב רם, ‏שר הביטחון הקים "מטה לאומי ללוחמה כלכלית בטרור", באתר מעריב אונליין, 3 ביולי 2018 ליברמן הקים במשרדו 'מטה לאומי ללוחמה כלכלית בטרור', באתר ערוץ 7, 3 ביולי 2018 מקור סמכות, באתר המטה הלאומי ללוחמה כלכלית בטרור מערכת אתר משרד הביטחון, המט"ל – תפקידים ומקורות הסמכות, באתר משרד הביטחון פירוט תהליך ההכרזה, באתר המטה הלאומי ללוחמה כלכלית בטרור המטה הלאומי ללוחמה כלכלית בטרור, פעילות בינלאומית
WWE Worlds Collide (סדרה)

WWE Worlds Collide או פשוט Worlds Collide הוא תוכנית טלוויזיונית אינטרנטית של ארגון ההיאבקות, ה-WWE, הכוללת תחרות בין חמשת המותגים של הארגון. תוכנית הבכורה הוקרנה בערוץ הטלוויזיה של ה-WWE Network ב-14 באפריל 2019. ב-26 וב-27 בינואר 2019 במהלך שבוע הרויאל ראמבל, ארגון ה-WWE צילם את ספיישל Worlds Collide הראשון. הספיישל כלל טורניר בין מתאבקים מהמותגים 205 לייב, NXT ו-NXT UK. ב-28 במרץ 2019, ה-WWE הודיעו שאירוע התנגשות העולמות יבצע את חזרתו במהלך שבוע רסלמניה. בנוסף לשלושת המותגים שלקחו חלק בספיישל הקודם, מתאבקים מהמותגים Raw וסמאקדאון ייקחו חלק גם הם באירוע. ב-9 באפריל, הארגון הודיע שאירועי התנגשות העולמות ישודרו כסדרה של ארבעה פרקים בערוץ הטלוויזיה של ה-WWE Network החל מ-14 באפריל. 14 באפריל 2019 17 באפריל 2019 24 באפריל 2019 1 במאי 2019 אתר האינטרנט הרשמי של WWE Worlds Collide ספיישל התנגשות העולמות אירוע התנגשות העולמות ישודר בערוץ ה-WWE Network ב-2 בפברואר ה-WWE מכריזים על טורניר "התנגשות העולמות", חמשת המשתתפים מכל מותג הוכרזו מתאבקי NXT נגד מתאבקי עבר מ-NXT, מתאבקי משקל ועוד ייקחו חלק באירועי התנגשות העולמות אשר יתקיים בשבוע רסלמניה מתי לצפות באירוע התנגשות העולמות בערוץ הטלוויזיה של ה-WWE Network תוצאות התנגשות העולמות, 14 באפריל 2019 תוצאות התנגשות העולמות, 17 באפריל 2019 תוצאות התנגשות העולמות, 24 באפריל 2019 תוצאות התנגשות העולמות, 1 במאי 2019
טוב שבאתם

טוב שבאתם הוא סינגל שהוקלט על ידי הזמרת-יוצרת הישראלית אילנה אביטל, מתוך אלבום האולפן שלה, ילד המחר. השיר יצא לאור במאי 1990, כסינגל מתוך האלבום, על ידי חברת התקליטים NMC. כמה שבועות לאחר צאתו, כבש השיר את פסגת המצעד של רשת ג'. הגרסה המקורית של השיר נכתבה על ידי אהוד מנור, הולחנה על ידי אילנה אביטל והופקה על ידי אריק רודיך. השיר עצמו הוקדש לעולים מברית המועצות, תוך שבמילותיו אביטל שרה "אבי היה עולה חדש" ודברים נוספים המדברים על עלייה. בנוסף לכך, הוקלט השיר גם בשפה הרוסית והגרסה צורפה לאלבום גם כן. את הגרסה בשפה הרוסית כתבו אריאל גורביץ' ומיכאל גלבוע. השיר זכה להצלחה כה גדולה, עד שהצליח לשהות במשך שישה שבועות בפסגת המצעד של רשת ג'. כמו כן, דורג השיר במקום החמישי במצעד השנתי של רשת ג', שהתקיים בשנת 1990, והיה לשירה היחיד של אביטל אשר הצליח לעשות זאת. באותה השנה בה דורג השיר במקום החמישי במצעד השנתי, דורגה אביטל עצמה במקום השלישי בקטגוריית "זמרת השנה". לשיר עם אפי נצר: השירים שאנו אוהבים, כרך ג', עמ' 284, ההסתדרות הכללית של העובדים בארץ ישראל, 1991. (הספר בקטלוג ULI) יגאל טב-אל, בקצב ישראלי מנגן ושר, כרך ב', עמ' 86, הוצאת זמר עם, 1993. (הספר בקטלוג ULI) סרטון השיר "טוב שבאתם" באתר יוטיוב לדף השיר באתר הספרייה הלאומית טוב שבאתם – פזמונט, באתר pizmonet.co.il ילד המחר - קרדיטים ילד המחר (אלבום) – פזמונט, באתר pizmonet.co.il טוב שבאתם – פזמונט, באתר pizmonet.co.il טוב שבאתם - אילנה אביטל טוב שבאתם - קרדיטים, באתר שירונט אילנה אביטל - טוב שבאתם, גרסה רוסית תש"ן – פזמונט, באתר pizmonet.co.il אילנה אביטל – פזמונט, באתר pizmonet.co.il זמרת השנה – פזמונט, באתר pizmonet.co.il
מבארכ אל-בכאי

אל-בכאי בן מבארכ בן מוסטפא אל-הביל (בערבית: البكاي بن مبارك بن المصطفى الهبيل; 18 באפריל 1907 – 12 באפריל 1961) היה איש צבא ופוליטיקאי מרוקאי שכיהן כראש הממשלה הראשון של מרוקו בין ה-7 בדצמבר 1955 ל-15 באפריל 1958. בכאי היה קולונל בצבא הצרפתי. מבארכ אל-בכאי נולד לשבט הברברי בני-איזנסן בשנת 1907. הוא למד בבית הספר הצבאי של דאר אל ביתא, האקדמיה הצבאית הנוכחית של מקנס, אותה סיים בדרגת לוטננט והצטרף לצבא הצרפתי. הוא היה חייל מצטיין במלחמת העולם השנייה בה נפצע ברגלו, מה שהוביל לקטיעת אחת מרגליו. הוא סיים את המלחמה בדרגת לוטננט קולונל. ב-7 בדצמבר 1955 עם שובו של המלך מוחמד החמישי מהגלות במדגסקר והקמת ממשלת מרוקו העצמאית הראשונה הוא מונה לעומד בראשה. הוא זכה לכבוד לחתום על הצהרת העצמאות של מרוקו ב-2 במרץ 1956. את ההצהרה חתם עם נציג צרפת כריסטיאן פינאו וב-7 באפריל עם נציג ספרד מרטין ארטאג'ו. ב-26 באוקטובר הרכיב את ממשלת מרוקו השנייה ועמד בראשה בפעם השנייה. הוא התפטר מתפקידו כראש הממשלה בשל משבר מאי 1958 בצרפת שהחל כהפיכה פוליטית ומחאות עממיות באלג'יריה והוביל בסופו של דבר לנפילתה של הרפובליקה הרביעית ולהחלפתה בחמישית בראשותו של גנרל דה-גול, במרוקו הסירוב של בכאי לאפשר את קיום מפלגת התנועה העממית. הוא התמודד עם "בעיות בריאותיות חוזרות ונשנות" ולבסוף נפטר ברבאט ב-12 באפריל 1961, 45 יום לאחר מותו של המלך מוחמד החמישי, ונקבר בעיר הולדתו ברקן. מדיה וקבצים בנושא מבארכ אל-בכאי בוויקישיתוף https://lematin.ma/express/2007/Berkane_Commemoration-du-centenaire-de-feu-M-Barek-Bekkay-Lahbil/780.html http://amazigh24.ma/deux-amazighs-a-la-tete-du-premier-gouvernement-du-maroc-independant/ (אורכב 27.12.2017 בארכיון Wayback Machine) "Political Leaders:Morocco". אורכב מ-המקור ב-2012-05-25. "الكولونيل المنصوري يفتح علبة أسراره للأسبوع". الأسبوع. 8 ביוני 2013. אורכב מ-המקור ב-2014-02-21. נבדק ב-7 בפברואר 2014. {{cite news}}: (עזרה) Lentz, Harris M. (2013). Heads of States and Governments Since 1945 (באנגלית). Routledge. ISBN 9781134264902.
GLSEN

GLSEN (לשעבר: Gay, Lesbian & Straight Education Network) הוא ארגון חינוך אמריקאי שמטרתו לסיים בריונות, הטרדה ואפליה על רקע נטייה מינית, זהות מגדרית והבעה מגדרית ולקדם הכלה, השתלבות ומודעות במערכת הבית ספרית. הארגון נוסד ב-1990 בבוסטון, וכיום מטהו נמצא בניו יורק ובבעלותו משרד מדיניות ציבוריות בוושינגטון די. סי. נכון ל-2018, ישנן 39 שליחויות של GLSEN ב-26 מדינות בארצות הברית שמכשירים 5.000 תלמידים, מחנכים ואנשי חינוך בכל שנה. השליחויות גם מספקות תמיכה ליותר מ-4,000 מועדוני בתי ספר הידועים בתור Gay-Straight alliances, שמטפלים בנושאים כגון הצקה, בריונות והטרדה בבתי הספר. בעזרת מחקרים (שנעשים בין היתר על ידי הארגון עצמו), GLSEN פיתח מקורות, מערכי שיעור ותוכניות פיתוח אישי למורים המדריכים איך לעזור לתלמידים להט"בים. מחקרים מראים שבשל בריונות ואפליה, תלמידים להט"בים רבים נמנעים מלהגיע לבית ספר, מה שיכול להוביל לקשיים וכישלונות לימודיים. בשל בעיה זו, GLSEN מקדם חוקים ומדיניויות נגד בריונות המכלילים תלמידים להט"בים. GLSEN עבד עם מחלקות החינוך, המשפטים והבריאות ושירותי האנוש של ארצות הברית על מנת ליצור מודלים ומדיניויות לתמיכה בתלמידים ומורים להט"בים. GLSEN הגדירו את Safe Schools Improvement Avt כהישגם החקיקתי הגדול ביותר. יום השתיקה שבוע אלי אתר האינטרנט הרשמי של GLSEN GLSEN, ברשת החברתית פייסבוק GLSEN, ברשת החברתית אקס (טוויטר) GLSEN, ברשת החברתית אינסטגרם Find Your Chapter, GLSEN (באנגלית) GLSEN Safe Space Kit: Be an ALLY to LGBTQ Youth!, GLSEN (באנגלית) Palmer, Neal A.; Greytak, Emily A., LGBTQ Student Victimization and Its Relationship to School Discipline and Justice System Involvement, Criminal Justice Review
יום הזיכרון והאבל (רוסיה)

יום הזיכרון והאבל (День памяти и скорби) הוא יום זיכרון לאומי המצוין מדי שנה ב-22 ביוני בבלארוס (כ"יום זיכרון ארצי לקורבנות המלחמה הפטריוטית הגדולה") וברוסיה ואוקראינה ("יום האבל והנצחת זיכרון קרבנות המלחמה") ביום השנה (1941) לפתיחת המלחמה הפטריוטית הגדולה, כשפלשו כוחות מדינות הציר לברית המועצות. מאז נודע יום זה כיום הזיכרון המיועד להנציח חיילים שנפלו בקרב, בדומה לייעודו של יום הזיכרון לחללי מערכות ישראל. על פי צו נשיא הפדרציה הרוסית ילצין מיום 8 ביוני 1996 מספר 857 מצוין ברוסיה מדי 22 ביוני "יום הזיכרון והאבל". ביום זה, בכל שטחי הפדרציה הרוסית, דגלי מדינה שעל בנייני מוסדות מדינה, דגלי ספינות הצי הרוסי מורדים לחצי התורן, במקומם מועלים דגלים עם סרטי אבל שחורים על בתי מגורים. במוסדות תרבות, בטלוויזיה וברדיו, לא נערכים שידורים ואירועי בידור לאורך כל היום. אירועי זיכרון נערכים ברחבי הארץ, פרחים וזרים מונחים במונומנטים של מלחמת העולם השנייה ומתקיים אירוע נר הזיכרון. יום זה נחגג במיוחד בכוחות המזוינים של הפדרציה הרוסית. נשיא רוסיה, ראש הממשלה, יו"ר מועצת הפדרציה, יו"ר הדומה הממלכתית, חברי הממשלה, צירי הדומה, חברי האספה הפדרלית, נציגי ארגוני חיילים ותיקים מניחים זרים בקבר החייל האלמוני שבגן אלכסנדר במוסקבה. 22 ביוני מצוין בבלארוס (השם הרשמי הוא "יום הזיכרון הארצי של קורבנות המלחמה הפטריוטית הגדולה") ובאוקראינה ("יום האבל והכבוד לזכר קרבנות המלחמה"). ימי זיכרון ופיוס לקורבנות מלחמת העולם השנייה יום הזיכרון הבינלאומי לשואה יום הזיכרון לשואה ולגבורה יום הזיכרון (ארצות הברית) יום הזיכרון (בריטניה) מדיה וקבצים בנושא יום הזיכרון והאבל בוויקישיתוף אודות יום הזיכרון והאבל באתר רי"א נובוסטי Newsreel 22 ביוני 1941 ב- RuTube. Newsreel 22 ביוני 1941 ביוטיוב. מנהיגי רוסיה ובלארוס הדגישו את אי קבילותה של הפוליטיזציה של ההיסטוריה. יושצ'נקו פנה בנאום לאומה לרגל יום הצער לזכר קורבנות המלחמה באוקראינה "Указ Президента России от 8 июня 1996 года № 857". Предпринимательское право. 1996-06-08. אורכב מ-המקור ב-2012-03-14. נבדק ב-2009-06-22. "День памяти и скорби в других календарях". Календарь событий. נבדק ב-2009-06-22.
ראש ממשלת מרוקו

ראש ממשלת ממלכת מרוקו הוא ראש הממשלה של ממלכת מרוקו המשמש בתפקיד הדומה לראש ממשלה במונרכיות חוקתיות אחרות. ראש הממשלה נבחר על ידי מלך מרוקו מהמפלגה הגדולה ביותר שנבחרה לפרלמנט. החוקה של מרוקו מעניקה סמכויות ביצוע לממשלה ומאפשרת לראש הממשלה להציע ולפטר חברי קבינט, מושלי מחוז ושגרירים, לפקח על תוכניות הממשלה ומסירת השירותים הציבוריים, ולפזר את הבית התחתון של הפרלמנט באישור המלך. ראש ממשלה שזה עתה מונה, הוא האמון על הקמת הממשלה על ידי ניהול המשא ומתן בין המלך לפרלמנט, ממנו נבחרים בעלי התפקידים בממשלה. עד שהממשלה החדשה תאושר על ידי המלך ותכנס רשמית לתפקידה, הפרלמנט מאשר ומפקח על תוכניות הממשלה והשירות הציבורי. אין מגבלות חוקתיות על מספר הכהונות של ראש ממשלה, וכמה מראשי הממשלה כיהנו כהונות רבות שלא ברציפות. בשונה ממשטר נשיאותי טיפוסי, בו הנשיא הוא המנהיג הבכיר ביותר של הרשות המבצעת ונחשב לראש ממשלה וראש מדינה כאחד, ראש המדינה של מרוקו הוא המלך, שמחזיק בסמכות נרחבת ברשות המבצעת ובעל סמכות בלעדית על הצבא, הדת והרשות השופטת. ראש הממשלה הראשון היה מבארכ אל-בכאי שכיהן בתפקיד בין 1955 ל-1958. ראש הממשלה הנוכחי הוא עזיז אח'נוש שנכנס לתפקידו ב-2021. מדיה וקבצים בנושא ראש ממשלת מרוקו בוויקישיתוף ראש ממשלת מרוקו, ברשת החברתית אקס (טוויטר) "Moroccans approve king's reforms". BBC News. 2 ביולי 2011. נבדק ב-9 בפברואר 2018. {{cite news}}: (עזרה) Karam, Souhail (17 ביוני 2011). "Morocco King to lose some powers, remain key figure". Reuters. נבדק ב-9 בפברואר 2018. {{cite news}}: (עזרה) "Morocco King Names New Cabinet, Islamists Lose Key Post". Voice of America. Reuters. 5 באפריל 2017. נבדק ב-9 בפברואר 2018. {{cite news}}: (עזרה)
יום הזיכרון לרוסים שביצעו את חובתם מחוץ לגבולות המולדת

יום הזיכרון לרוסים שביצעו את חובתם מחוץ לגבולות המולדת (День памяти о россиянах, исполнявших служебный долг за пределами Отечества) הוא תאריך זיכרון רשמי בפדרציה הרוסית, שנועד לכבד את זכרם של חיילים בינלאומיים שביצעו שירות צבאי מחוץ לגבולות מולדתם ונפלו. נחגג מדי שנה ב-15 בפברואר. המועד ל"יום הזיכרון לרוסים שביצעו את חובתם מחוץ לגבולות המולדת" לא נבחר במקרה. ביום זה, 15 בפברואר 1989, עזב הטור האחרון של הכוחות הסובייטים את אפגניסטן. ביום זה, חצה את הגשר סגן אלוף בוריס וסבולודוביץ' גרומוב, כשקפץ מנגמ"ש וסימל שהוא היה האחרון שחצה את נהר הגבול אמו דריה (תרמז), אך במציאות, משמר הגבול וכוחות מיוחדים היו האחרונים שעזבו את אפגניסטן. נסיגת הכוחות הושלמה בפועל רק באחר הצהריים של ה-15 בפברואר. אירוע זה סימן את סיום המלחמה האפגנית עבור ברית המועצות, שנמשכה כמעט עשר שנים וגבתה את חייהם של יותר מ-15 אלף סובייטים. בשנת 2010 "יום הזיכרון ללוחמים-בינלאומיים" זכה למעמד רשמי (יום דומה מצוין גם באוקראינה). החוק הפדרלי "אודות ימי תהילה צבאית ותאריכי זיכרון של רוסיה" הסדיר את יום זה כיום זיכרון, לצד תאריכים אחרים כמו יום הזיכרון והאבל. בהתאם לנספח לחוק הפדרלי מיום 12.01.1995 "אודות ותיקים", אנשי צבא סובייטים ורוסיים השתתפו ב-47 סכסוכים זרים ב-22 מדינות משנת 1936 עד 2008 (לא כולל המלחמה הפטריוטית הגדולה, כמו גם בפעולות צבאיות, שהתנהלו באופן בלעדי או בעיקר בשטח רוסיה הסובייטית, בברית המועצות ובפדרציה הרוסית). תאריך הזיכרון המפורסם באותו יום, 15 בפברואר, מצוין בבלארוס, שם מתגוררים 24.6 אלף ותיקי מלחמה שלחמו במדינות אחרות (נכון לנתונים מ-1 בינואר 2017). על פי צו נשיא אוקראינה ליאוניד קוצ'מה מיום 11 בפברואר 2004, אוקראינה מציינת מדי שנה ב-15 בפברואר את "יום הכבוד למשתתפי פעולות האיבה במדינות אחרות". במלחמת אפגניסטן מתו כ-2,500 אנשי צבא שגויסו משטח אוקראינה הסובייטית. יום הזיכרון ללוחמים הבינלאומיים ב"לוח החגים הרוסי" День памяти о россиянах, исполнявших служебный долг за пределами Отечества — 15 февраля. История и особенности праздника в проекте Календарь Праздников 2010 Russia holds Memorial Day for fallen soldiers abroad В. Филин. За всю войну — ни одного дезертира С. Скрипаль. Год 1989-й. Хайратон М. Будилов, А. Чаленко. Томенко в Афганистане толкал «налево» горючее (אורכב 12.02.2009 בארכיון Wayback Machine) В Беларуси проживают 24,6 тыс. ветеранов боевых действий на территории других государств Россия и СССР в войнах XX века. — М.: ОЛМА-ПРЕСС, 2001. — С. 536.
ג'ורג'ה וויאדינוביץ'

ג'ורג'ה וויאדינוביץ' (בסרבית: đorđe vujadinović;‏ 29 בנובמבר 1909 – 5 באוקטובר 1990) היה כדורגלן ומאמן יוגוסלבי, ששיחק בעמדת החלוץ. וויאדינוביץ' נולד ב-29 בנובמבר 1909 בסמדרבו שבממלכת סרביה של אז, והגיע בגיל צעיר לגור אצל דודו שחי בבלגרד. בזמן ששיחק כדורגל יחד עם שני חבריו במגרש בפארק קלמגדן שבמרכז העיר, הבחין בו זר מבוגר שהזמין אותו ואת שני חבריו להיבחן במועדון הגדול ביותר ביוגוסלביה באותה תקופה, BSK בלגרד. הוא הצטרף לקבוצת הנוער של הקבוצה, בה שיחקו דור מוכשר של שחקנים, בהם טירנניץ', ואלארביץ', קרצ'ביץ' וזלוקוביץ'. כמה שנים לאחר מכן וויאדינוביץ' היה חלק מההתקפה של הקבוצה הבוגרת, שזכתה באליפות רבות בשנות השלושים של המאה ה-20. עד שנת 1940 הוא ערך במדי הקבוצה כ-441 הופעות, כבש כ-332 שערים, זכה ב-5 אליפויות, והיה למלך השערים של הליגה פעמיים. במדי נבחרת יוגוסלביה ערך 44 הופעות וכבש 18 שערים בין 1929–1940. עד לפרוץ מלחמת העולם השנייה היה וויאדינוביץ' חלק מרכזי בנבחרת יוגוסלביה. הוא היה לאחד השחקנים העיקריים של הנבחרת במונדיאל 1930, בו שיחק לצד חברו לקבוצה, אלכסנדר טירנאניץ'. בשלב הבתים הוא כבש את השער הרביעי במשחק נגד בוליביה, והיוגוסלבים סיימו בראש הבתים שלהם. במשחק חצי הגמר כבש וויאדינוביץ' שער כבר בדקה הרביעית של המשחק נגד אורוגוואי, אולם אורוגוואי ניצחה בסיום 6–1, ויוגוסלביה סיימה במקום הרביעי. במהלך מלחמת העולם השנייה, נלקח וויאדינוביץ' בשבי, ולאחר סיומה השתחרר, וסיים את קריירת המשחק שלו. לאחר מכן הוא הקדיש את הזמן בשביל לאמן את קבוצות הנוער של פרטיזן ו-OFK בלגרד, שם גם אימן את הקבוצה הבוגרת בשנים 1960–1961. בנוסף לכך אימן את נבחרת יוגוסלביה עד גיל 21. ב-5 באוקטובר 1990 נפטר וויאדינוביץ' בבלגרד בגיל 80. BSK בלגרד אליפות יוגוסלביה (5): 1930/31, 1932/33, 1934/35, 1935/36, 1938/39 נבחרת יוגוסלביה מקום רביעי בגביע העולם: 1930 אישיים מלך השערים של הליגה היוגוסלבית (2): 1929, 1930/31 ג'ורג'ה וויאדינוביץ', באתר Transfermarkt ג'ורג'ה וויאדינוביץ', באתר WorldFootball.net ג'ורג'ה וויאדינוביץ', באתר National Football Teams ג'ורג'ה וויאדינוביץ', באתר FootballDatabase.eu פרופיל המאמן, באתר Transfermarkt
פודור

פודור (בצרפתית: Podor, בוולופית: Podoor) היא העיר הצפונית ביותר של סנגל, בעלת מעמד קומונה, בלב החבל ההיסטורי פוטה-טורו. העיר שוכנת על האי מורפיל בין הנהר סנגל לנהר דואה בגבול עם מוריטניה, במרחק 215 ק"מ מהעיר סן-לואי. במאה ה-11 הייתה מרכז ממלכת טקרור. היא ידועה במבצר הקולוניאלי הצרפתי החרב, שנבנב בזמנו מחדש ב-1854 כמרכז לסחר בזהב. במפקד של שנת 2002 מנתה העיר 9,472 תושבים. בשנת 2007 - 11,869. 99% מהאוכלוסייה היא מוסלמית. מקשרים את השם למלים הצרפתיות pot d'or, כלומר "סיר זהב" הרומז אולי לסירי הזהב שנמכרו לסוחרים הראשונים שהגיעו לאזור עתיר הזהב הזה, במאה ה-17 לפי מקור אחר השם מתייחס לקנרית הממולא בזהב אותן השאירו הסררים בעזיבתם ושנמצאו במפתיע על ידי התושבים והלוחמים שחזרו מן הקרב פיאטה דה טיימו בוקאר פודור הוא הבירה העתיקה של אחת הממלכות הראשונות שאזור, ממלכת טקרור, שקמה במאה ה-11. במאה ה-17 הייתה העיר תחנה בדרך ממלכת גאלאם, והייתה בלתי נמנעת עבור סחר העבדים, השנהב והגומי הערבי. הוקם בה ב-1745 מבצר צרפתי שנועד להבטיח את הנוכחות הצרפתית על הנהר סנגל ובפנים האזור, אבל אמצעיו היו מוגבלים ביותר. הוא שוקם על ידי קפטן לואי פדרב בשנת 1854. היישוב וגם המבצר הצרפתי תועד במכתבי האביר סטניסלס דה בופלר לאשתו, הרוזנת סבראן, בשנת 1788 באוקטובר 1999 סבלה העיר משיטפונות בעקבות עליית נהר סנגל על גדותיו. פודור היא בירת נפת פודור. הגדול בשטח שבין שלושת המחוזות של המחוז סן-לואי. בשנת 1952 הוענק לעיר מעמד של קומונה. היא מחולקת לשישה רבעים: סינתטיאן, לאו דמבה, מבוג'ן, ביר פודור, טיופי וסואימה. פודור היא העיר הצפונית ביותר של סנגל, בגבול עם מוריטניה. היישובים הקרובים ביותר הם אדאבאי, דאר שייח עבדלאי, דונאי, גומל ודיאטאר. היא נמצאת 487 ק"מ מרחק מעיר הבירה דקר. הטמפרטורה הממוצעת בשנה היא +25.9°C ; הטמפרטורה הממוצעת בינואר היא +21°C וביוני 30.7°C . הטמפרטורה המרבית השנתית היא +34.5°C . הטמפרטורה המרבית בינואר היא +30.9°C וביוני - +40.7°C. הטמפרטורה המזערית השנתית היא +17.3°C, בינואר היא +11.1°C ובספטמבר +22.1°C כמות המשקעים השנתית היא 212.8 מיליליטר. המרבית היא 77.4 מיליליטר באוגוסט והמזערית 0.2 מיליליטר באפריל. במפקד משנת 2002 מנתה העיר 9472 תושבים. וב-2007 לפי ההערכות הרשמיות - 11869 תושבים. 99% מהתושביה הם מוסלמים . מיקומה האסטרטגי איפשר לה מזה זמן רב למלא תפקידשל מרכז מסחרי. רוב התושבים הם רועי צאן, דייגים וחקלאים. שפוץ המבצר הישן בשנת 2006 עשוי להאיץ את התפתחות התיירות. בשנת 2005 חודש השיט על אוניית "בו אל מוגדד" על נהר סנגל בין סן-לואי לפודור במסלול שאורכו 300 ק"מ. לעיר יש שדה תעופה. עם המונומנטים ההיסטוריים של פודור נמנים מבצר פודור בית פואה בפינת הרציף רציפי פודור - בתי המסחר הישנים (Anciens comptoirs) מפודור וסביבתו יצאו כמה ממנהיגיה הרוחניים של בני סנגל: אל חאג' מאליכ סי, מדיו, במבה מגולר (Bamba de Gollere), באל מבודה (Ball de Bodé) בפודור נולדו מעצבת האופנה אומו סי והמוזיקאים באבה מאל ומנסור סק. מדיה וקבצים בנושא פודור בוויקישיתוף האתר של סן לואי - על פודור Diégo de Selva, Dakar et le Sénégal, Hachette, 1972, עמ' 73 הקומונה פודור, סנגל אתר השגיגרות הצרפתית בסנגל האתר בו אל מוגדד הצו המשרדי מס. 8836 MCPHC-DPC ב-12 בספטמבר 2007,Journal Officiel du Sénégal
Heartless (שיר של דיפלו)

"Heartless" הוא שיר של דיפלו, מתוך אלבומו Diplo Presents Thomas Wesley, Chapter 1: Snake Oil. קליפ הווידאו הראשון בוים על ידי ברנדון דרמר ויצא ב-5 בספטמבר 2019. גרסה שהוקלטה מחדש לשיר מציגה את הזמרת האמריקאית ג'וליה מייקלס יצא ב-31 בינואר 2020. קליפ הווידאו השני יצא באותו היום. הקליפ צולם בנאשוויל ובוים על ידי ברנדון דרמר. הקליפ מתרחש במוטל בו נראה שלמורגן וולן ולג'וליה מייקלס יש בעיות במערכות היחסים שלהם. כששניהם יוצאים החוצה לאוויר צח, הם עוזבים את אהוביהם ובורחים יחד. גרסת הרמיקס של השיר הופיעה ברדיו הפופ בארצות הברית ב-25 בפברואר 2020. מידע על הסינגל "Heartless" באתר מיוזיק בריינז מידע על השיר "Heartless" באתר AllMusic מידע על היצירה "Heartless" באתר Discogs סרטון השיר "Heartless" באתר יוטיוב מידע על השיר "Heartless" באתר iTunes דיפלו, ארסט קנית' סמית', הנרי אניקורט אלן, מורגן וולן, ראין ווזטצ'ק, ראין הארד דיפלו, קינג הנרי, צ'ארלי הנדסאם, ג'ואי מואי "Diplo presents: Thomas Wesley - Heartless feat. Morgan Wallen (Official Music Video)". YouTube. 5 בספטמבר 2019. ארכיון מ-2020-05-03. נבדק ב-2 בפברואר 2020. {{cite web}}: (עזרה) "ARIA Accreditations 2020". ARIA. בינואר 2020. ארכיון מ-2020-02-06. נבדק ב-18 בפברואר 2020. {{cite web}}: (עזרה) Gold & Platinum, RIAA (באנגלית) "Heartless - single by Diplo and Julia Michaels". Apple Music. 31 בינואר 2020. ארכיון מ-2020-02-02. נבדק ב-31 בינואר 2020. {{cite web}}: (עזרה) "Diplo, Thomas Wesley "Heartless" ft. Julia Michaels & Morgan Wallen". Forevery One Now. 1 בפברואר 2020. אורכב מ-המקור ב-2020-02-02. נבדק ב-1 בפברואר 2020. {{cite web}}: (עזרה) "Morgan Wallen Teams With Diplo and Julia Michaels For New Version of "Heartless"". Country Now. 31 בינואר 2020. אורכב מ-המקור ב-2020-02-02. נבדק ב-1 בפברואר 2020. {{cite web}}: (עזרה) "Top 40/M: Impacting Songs". AllAccess. 25 בפברואר 2020. אורכב מ-המקור ב-24 בפברואר 2020. {{cite web}}: (עזרה) "Heartless: Diplo & Julia Michaels feat. Morgan Wallen". Radio Date. אורכב מ-המקור ב-24 בפברואר 2020. {{cite web}}: (עזרה) "ADULT TOP 40 NATIONAL AIRPLAY". Billboard / Nielsen BDS Radio. אורכב מ-המקור ב-2013-10-20. נבדק ב-17 באפריל 2020. {{cite web}}: (עזרה) Diplo, Billboard Diplo, Billboard "NZ Hot Singles Chart". Recorded Music NZ. 10 בפברואר 2020. ארכיון מ-2020-02-16. נבדק ב-8 בפברואר 2020. {{cite web}}: (עזרה)
אופל אסטרה H

אופל אסטרה H (בגרמנית: Opel Astra H) היא מכונית משפחתית קטנה קומפקטית, מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 2004–2010. מנוע קדמי. סוג הנעה: הנעה קדמית. סוגי מנוע: מנועי בנזין, מנועי דיזל. סוג הנעה: הנעה קדמית. 5 נוסעים (דגם סדאן 4 דלתות, דגם הצ'בק 5 דלתות). קיבולת מכל דלק - 52 ליטר. 4 דלתות - סדאן. 2 דלתות - סדאן. 5 דלתות - האצ'בק. 2 דלתות - קופה. 2 דלתות דגם "TwinTop" - קופה קבריולה. 5 דלתות - סטיישן. סדרה ראשונה - יוצרה בין השנים 2004–2007 סדרה שנייה - יוצרה בין השנים 2007–2010 "1.4". "1.4 Twinport". "1.4 LPG". "ecoFLEX". "1.6 Twinport". "1.6 LPG". "ecoFLEX". "1.6". "1.6 Turbo". "1.8". "2.0 Turbo". "אופל אסטרה H" דגם "2.0 Turbo" "אופל אסטרה H" בתצורה 5 דלתות הצ'בק "אופל אסטרה H" בתצורה 4 דלתות סדאן "אופל אסטרה H" דגם "GTC" "אופל אסטרה H", שנת 2008 - מבט לתא הנהג ו-לוח מחוונים "אופל אסטרה H" "אופל אסטרה H" "אופל אסטרה H" בתצורה 5 דלתות הצ'בק "אופל אסטרה H" "אופל אסטרה H" בתצורה 4 דלתות סדאן "אופל אסטרה H" "אופל אסטרה H" דגם "1.7 CDTI", שנת 2007 - סטיישן "אופל אסטרה H" דגם "TwinTop" - קופה-קבריולה "אופל אסטרה H" דגם "TwinTop" - קופה-קבריולה "אופל אסטרה H" מונית סטיישן "אופל אסטרה H" - ניידת משטרה "אופל אסטרה H" - ניידת משטרה "אופל אסטרה H" - ניידת משטרה סטיישן "אופל אסטרה H" - ניידת משטרה אופל אופל אסטרה אופל קדט D אופל קדט E אופל קפיטן אופל אדמירל מדיה וקבצים בנושא אופל אסטרה H בוויקישיתוף אופל אסטרה H, סרטון באתר יוטיוב אופל אסטרה H, סרטון באתר יוטיוב אופל אסטרה H, סרטון באתר יוטיוב אופל, האתר הבינלאומי "אופל אסטרה G" - מפרט automobile-catalog.com/model/opel/astra_g "אופל אסטרה H" - קטלוג automobile-catalog.com/model/opel/astra "אופל אסטרה H" car.info/en-se/opel/astra "אופל אסטרה H" autodata24.com/opel/astra/astra-h "אופל אסטרה H" דגם GTC opel-accessories.com/opel_aoc/en-DE/Astra_H_GTC דגם "TwinTop" - גג ממתכת המתקפל בשלבים לתא המטען האחורי והופך את דגם הקופה לדגם פתוח